Walnumfjella

Walnumfjella er et fjellparti i den sentrale delen av fjellmassivet Sør-Rondane i Dronning Maud Land. Fjellpartiet ligger mellom  Gunnestadbreen og Jenningsbreen om lag seks kilometer øst for Widerøefjellet, og omfatter toppene Høgryggen, Verheyefjellet, Svindlandfjellet, Smalegga, Blaiklockfjellet og Deromfjellet. Høyeste punkt ligger 2870 moh.

Området ble fotografert fra fly under Thorshavnekspedisjonen 1936–37 og oppkalt etter Ragnvald Walnum (1883–1953), tidligere formann i Hvalrådet. Ytterligere flyfotografering ble gjennomført under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Navnet ble endret fra Walnumfjellet i Walnumfjella i 1988.

Referanser 

Fjell i Dronning Maud Land
Artikler i Antarktis-prosjektet
Sør-Rondane
Fjell over 2000 meter
Steder i Antarktis oppkalt etter nordmenn